
KONKURS VJETOR
për financimin e projekteve me interes nacional në kulturë
nga fusha e folklorit për vitin 2027
me Aplikim për projekt nga fusha e folklorit në vitin 2027

Ministria e Kulturës dhe e Turizmit në vitin 2027 do t’i mbështesë llojet e mëposhtme të projekteve nga fusha e folklorit:

	
	
I. LLOJET E PROJEKTEVE
	Vlera maksimale e mbështetjes financiare

	1.
	Koncerte të muzikës popullore
	 deri në 600 000 denarë

	2.
	Koncerte folklorike të ansambleve të vogla dhe grupeve të këngëtarëve (deri në 10 interpretues)
	deri në  400 000 denarë

	3.
	Aktivitete dhe koncerte folklorike me program të plotë mbrëmjeje të shoqërive kulturore-artistike dhe ansambleve.
	 deri në 800 000 denarë

	4.
	Shfaqje mysafire të shoqërive kulturore-artistike dhe ansambleve folklorike në festivale dhe manifestime në Republikën e Maqedonisë së Veriut.
	deri në 200 000 denarë


   
   VËREJTJE:

·   Ministria e Kulturës dhe e Turizmit nuk do të financojë projekte në të cilat folklori, në aspektin programor dhe konceptual, nuk përbën bazën e projektit.
·   Ministria e Kulturës dhe e Turizmit nuk do të financojë shpenzime për pagesën e shërbimeve komunale, të kontabilitetit dhe 
    telekomunikacionit, si dhe për furnizimin (blerjen) e pajisjeve teknike dhe të mobilieve.
·   Ministria e Kulturës dhe e Turizmit nuk do të financojë projekte që realizohen në kafene, restorante, diskoteka dhe 
     kazino.
·   Për paraqitje mysafire të shoqërive kulturore-artistike dhe ansambleve folklorike në festivale dhe manifestime në Republikën e Maqedonisë së Veriut, Ministria e Kulturës dhe e Turizmit do të financojë ekskluzivisht shpenzimet e udhëtimit. 
 

II. PRIORITETET
Që projekti të mund të vlerësohet nga ana e komisionit profesional, me projektin e paraqitur duhet të përmbushen të paktën 2 (dy) nga prioritetet e mëposhtme, në pajtim me llojin e projektit:
1. Ruajtja dhe kultivimi i folklorit burimor përmes interpretimeve të drejtpërdrejta. 
2. Nxitja e interesimit tek të rinjtë për folklorin. 
3. Shënimi i jubileve dhe datave të rëndësishme në vitin 2027, që ndërlidhen me autorë dhe interpretues vendas nga fusha e folklorit (50, 75 dhe 100 vjet). 
4. Shprehja, kultivimi dhe afirmimi i identitetit kulturor të komuniteteve në Republikën e Maqedonisë së Veriut. 
5. Realizimi i koncerteve në lokalitete kulturore dhe destinacione turistike atraktive në vend. 
6. Zhvillimi dhe shpërndarja e folklorit në nivel lokal dhe krijimi i kushteve për zhvillim të barabartë në Republikën e Maqedonisë së Veriut. 
7. Kultivimi i origjinalitetit në interpretimin dhe përcjelljen e trashëgimisë folklorike. 
8. Nxitja e pjesëmarrjes së personave me aftësi të kufizuara, personave në rrezik social dhe grupeve të margjinalizuara.

III. KUSHTET PËR PJESËMARRJE NË KONKURS
Që projekti të mund të vlerësohet nga ana e komisionit profesional, parashtruesi i aplikimit duhet t’i plotësojë kushtet e mëposhtme:

A) KUSHTET E PËRGJITHSHME
· Të jetë shtetas i Republikës së Maqedonisë së Veriut (për personat fizikë).
· Të jetë i regjistruar në Regjistrin Qendror të Republikës së Maqedonisë së Veriut, me përjashtim të njësive të vetëqeverisjes lokale, institucioneve lokale dhe personave të tjerë juridikë, themelues i të cilëve është Republika e Maqedonisë së Veriut (për personat juridikë).
· Të ketë dokument me të cilin vërtetohet pjesëmarrja e pjesëmarrësve dhe bashkëpunëtorëve të përmendur në projekt (përveç kur bartësi i projektit nuk ka paraqitur pjesëmarrës ose bashkëpunëtorë të tjerë).
· Të ketë siguruar hapësirë për realizimin e projektit.
· T’i ketë rregulluar të drejtat e autorit (nëse nga projekti lind detyrimi për rregullimin e të drejtave të autorit).
· Të ketë ftesë zyrtare për pjesëmarrje (për shfaqje mysafire të shoqërive kulturore-artistike dhe ansambleve folklorike në festivale dhe manifetime në Republikën e Maqedonisë së Veriut)
Të ketë marrëveshje bashkëpunimi (nëse projekti realizohet në bazë të marrëveshjes së bashkëpunimit).

Dokumentet e detyrueshme me të cilat vërtetohet plotësimi i KUSHTEVE TË PËRGJITHSHME
☐ Për personat fizikë: Certifikatë e shtetësisë, ose letërnjoftim apo pasaportë.
☐ Për personat juridikë: Gjendja aktuale, jo më e vjetër se 6 muaj, e lëshuar nga Regjistri Qendror i Republikës së Maqedonisë së 
     Veriut, me përjashtim të njësive të vetëqeverisjes lokale, institucioneve lokale dhe personave të tjerë juridikë, themelues i të cilëve 
     është Republika e Maqedonisë së Veriut.
☐ Deklaratë/kontratë paraprake e nënshkruar nga të gjithë pjesëmarrësit e përmendur, me të cilën vërtetohet pjesëmarrja e tyre.
☐ Deklaratë ose dokument për hapësirën e siguruar për realizimin e projektit (ose pëlqim nga njësitë e vetëqeverisjes lokale për 
     përdorimin e hapësirës së hapur publike).
☐ Pëlqim/deklaratë/kontratë paraprake për rregullimin e të drejtave të autorit (nëse nga projekti lind detyrimi për rregullimin e 
     të drejtave të autorit).
☐ Ftesë zyrtare për pjesëmarrje (për shfaqje mysafire të shoqërive kulturore-artistike dhe ansambleve folklorike në festivale dhe 
    manifestime në Republikën e Maqedonisë së Veriut).
☐ Marrëveshje bashkëpunimi (nëse projekti realizohet në bazë të bashkëpunimit të dakorduar).

Dokumente shtesë:
☐ Letra për shprehjen e qëllimit (financiar) ose oferta, ose çmime të publikuara publikisht për shërbimet dhe mallrat e kërkuara nga ofruesit e tyre.

VËREJTJE:
Parashtruesi i aplikimit mund të dorëzojë edhe linqe me përmbajtjet e përmendura (pllakate, fotografi, video, audio-incizime etj., me të cilat vërtetohet realizimi i projektit/pjesëmarrja në projekt):
Linku 1:

Linku 2:

Linku 3:

B) KUSHTET E VEÇANTA SIPAS LLOJEVE TË CAKTUARA TË PROJEKTEVE
Parashtruesi i aplikimit nga fusha e folklorit duhet t’i plotësojë në tërësi kushtet e veçanta të përcaktuara:

1. Koncerte të muzikës popullore me vlerë maksimale të mbështetjes financiare deri në 600 000 denarë
Solisti duhet të ketë realizuar:
- veprimtari aktive koncertale për më shumë se 10 (dhjetë) vjet nga paraqitja e parë solistike/recitale;
- të paktën 2 (dy) koncerte solistike në RMV;
- të paktën 5 (pesë) pjesëmarrje në festivale në vend;
- të paktën 5 (pesë) pjesëmarrje jashtë vendit;
- të ketë publikuar të paktën 2 (dy) albume muzikore.

Dokumentet e detyrueshme me të cilat vërtetohet plotësimi i KUSHTEVE TË VEÇANTA
   -     Publikime në gazetat ditore dhe/ose në faqet e internetit dhe/ose pllakate, fotografi/video të realizimit të projekteve 
         dhe/ose kontrata autoriale, me të cilat vërtetohet se: 
          -     kanë veprimtari aktive koncertale për më shumë se 10 (dhjetë) vjet nga paraqitja e parë solistike/recitale; 
          -     kanë realizuar të paktën 2 (dy) koncerte solistike në RMV; 
          -     kanë realizuar të paktën 5 (pesë) pjesëmarrje në festivale në vend; 
          -     kanë realizuar të paktën 5 (pesë) pjesëmarrje jashtë vendit; 
          -     kanë publikuar të paktën 2 (dy) albume muzikore. 

2. Koncerte folklorike të ansambleve të vogla dhe grupeve të këngëtarëve (deri në 10 interpretues) me vlerë maksimale të mbështetjes financiare deri në 400 000 denarë
Ansamblet/grupet duhet të kenë realizuar:
- veprimtari aktive koncertale për më shumë se 5 (pesë) vjet nga paraqitja e parë në të njëjtën përbërje;
- të paktën 2 (dy) koncerte në RMV gjatë 10 viteve të fundit;
- të paktën 3 (tri) pjesëmarrje në festivale në vend gjatë 10 viteve të fundit;
- të paktën 2 (dy) pjesëmarrje jashtë vendit gjatë 10 viteve të fundit.


Dokumentet e detyrueshme me të cilat vërtetohet plotësimi i KUSHTEVE TË VEÇANTA
-    Publikime në gazetat ditore dhe/ose në faqet e internetit dhe/ose postera, fotografi/video të realizimit të projekteve dhe/ose 
     kontrata autoriale, me të cilat vërtetohet se:
-   kanë veprimtari aktive koncertale për më shumë se 5 (pesë) vjet nga paraqitja e parë në të njëjtën përbërje;
-   kanë realizuar të paktën 2 (dy) koncerte në RMV gjatë 10 viteve të fundit;
-   kanë realizuar të paktën 3 (tri) pjesëmarrje në festivale në vend gjatë 10 viteve të fundit;
-   kanë realizuar të paktën 2 (dy) pjesëmarrje jashtë vendit gjatë 10 viteve të fundit.

3. Aktivitete dhe koncerte folklorike me program të plotë mbrëmjeje të shoqërive kulturore-artistike dhe ansambleve me vlerë maksimale të mbështetjes financiare deri në 800 000 denarë
Shoqëritë kulturore-artistike dhe ansamblet duhet të kenë realizuar:
-    veprimtari të vazhdueshme koncertale për më shumë se 5 (pesë) vjet;
-   të paktën 5 (pesë) koncerte në RMV gjatë 10 viteve të fundit;
-   të paktën 3 (tri) pjesëmarrje në festivale në vend gjatë 10 viteve të fundit;
-   të paktën 3 (tri) pjesëmarrje jashtë vendit gjatë 10 viteve të fundit;
-   të posedojnë kostume të plota (veshje popullore) për koreografitë përkatëse;
-   të kenë orkestrën e tyre të përhershme popullore.

Dokumentet e detyrueshme me të cilat vërtetohet plotësimi i KUSHTEVE TË VEÇANTA
- Publikime në gazeta ditore dhe/ose në faqe interneti dhe/ose pllakate, fotografi/video të realizimit të projekteve dhe/ose kontrata 
   autoriale, me të cilat vërtetohet se:
- kanë veprimtari të vazhdueshme koncertale për më shumë se 5 (pesë) vjet;
- kanë realizuar të paktën 5 (pesë) koncerte në RMV gjatë 10 viteve të fundit;
- kanë realizuar të paktën 3 (tri) pjesëmarrje në festivale në vend gjatë 10 viteve të fundit;
- kanë realizuar të paktën 3 (tri) pjesëmarrje jashtë vendit gjatë 10 viteve të fundit;
- posedojnë kostume të plota (veshje popullore) për koreografitë përkatëse;
- kanë orkestrën e tyre të përhershme popullore.

4. Shfaqje mysafire të shoqërive kulturore-artistike folklorike dhe ansambleve në festivale dhe manifestime në Republikën e Maqedonisë së Veriut, me vlerë maksimale të mbështetjes financiare deri në 200 000 denarë.
 Shoqëritë kulturore-artistike dhe ansamblet duhet:
- të kenë mbajtur të paktën 3 (tri) koncerte të plota mbrëmjeje gjatë 10 viteve të fundit;
- të kenë marrë pjesë në të paktën 5 (pesë) festivale dhe manifestime në vend gjatë 10 viteve të fundit;
- të kenë marrë pjesë në të paktën 3 (tri) festivale dhe manifestime jashtë vendit gjatë 10 viteve të fundit;
- të kenë ftesë për pjesëmarrje në secilin nga festivalet dhe manifestimet në Republikën e Maqedonisë së Veriut, të planifikuara për 
  vitin 2027 dhe të përmendura në aplikim nga parashtruesi.

Dokumentet e detyrueshme me të cilat vërtetohet plotësimi i KUSHTEVE TË VEÇANTA
-Publikime në gazeta ditore dhe/ose në faqe interneti të realizimit të projekteve dhe/ose pllakate, fotografi/video dhe/ose kontrata 
 autoriale, me të cilat vërtetohet se:
- kanë mbajtur të paktën 3 (tri) koncerte të plota mbrëmjeje gjatë 10 viteve të fundit;
- kanë marrë pjesë në të paktën 5 (pesë) festivale dhe manifestime në vend gjatë 10 viteve të fundit;
- kanë marrë pjesë në të paktën 3 (tri) festivale dhe manifestime jashtë vendit gjatë 10 viteve të fundit;
- kanë ftesë për pjesëmarrje në secilin nga festivalet dhe manifestimet në Republikën e Maqedonisë së Veriut, të planifikuara për 
  vitin 2027 dhe të parashtruara në aplikim nga parashtruesi.


IV. KRITERET DHE MATËSIT MBI BAZËN E TË CILËVE DO TË BËHET VLERËSIMI I PROJEKTEVE
Komisioni profesional do të bëjë vlerësimin e projekteve në bazë të kritereve të mëposhtme:
1. Cilësia e përmbajtjes së projektit. 
2. Burimet njerëzore. 
3. Arsyeshmëria financiare. 

Kriteret e lartpërmendura do të vlerësohen sipas matësve të mëposhtëm:
1. Cilësia e përmbajtjes së projektit – gjithsej 70 pikë:
Cilësia e projektit do të vlerësohet përmes kreativitetit, origjinalitetit/autenticitetit, ndikimit të pritshëm, aktualitetit dhe dukshmërisë.

2. Burimet njerëzore – gjithsej 15 pikë:
Burimet njerëzore do të vlerësohen përmes arritjeve artistike, përkatësisht profesionale, të bartësve dhe pjesëmarrësve në projekt.

3. Arsyeshmëria financiare – gjithsej 15 pikë:
Arsyeshmëria financiare duhet të pasqyrojë parashikimin real të shumës së shpenzimeve të përgjithshme për realizimin e projektit, si dhe balancën reale ndërmjet honorareve autoriale dhe shpenzimeve të tjera për realizimin e projektit.

    V. MËNYRA E FINANCIMIT

Që të mund të përzgjidhet dhe financohet si projekt me interes nacional në kulturë, projekti duhet të fitojë të paktën 40 pikë, nga gjithsej 100 pikë, në pajtim me kriteret dhe matësit mbi bazën e të cilëve është bërë vlerësimi i projekteve.

Ministria e Kulturës dhe e Turizmit do të marrë pjesë në financimin e projektit me të paktën 40% të mjeteve nga vlera maksimale në denarë, të përcaktuar sipas llojeve të projekteve nga Kreu I – Llojet e projekteve të këtij Konkursi vjetor.

Përjashtimisht, nëse projekti fiton të paktën 40 pikë, ndërsa mjetet e kërkuara janë më të ulëta se shuma prej 40% e mjeteve që do të duhet të miratohen, Ministria e Kulturës dhe e Turizmit rezervon të drejtën të marrë pjesë në financimin e projektit, por jo në një vlerë më të lartë se shuma e kërkuar nga përfituesi.

Buxheti i përgjithshëm për të gjitha llojet e projekteve do të përcaktohet pas miratimit të Buxhetit të Republikës së Maqedonisë së Veriut për vitin 2027.

	REPUBLIKA E MAQEDONISË SË VERIUT
MINISTRIA E KULTURËS DHE E TURIZMIT

	FORMULAR APLIKIMI
për projekt nga fusha e folklorit në vitin 2027

	1. TË DHËNA TË PËRGJITHSHME PËR PARASHTRUESIN E APLIKIMIT

	Emri i personit fizik:
	Emërtimi i plotë i personit juridik (në pajtim me gjendjen aktuale):

	Mbiemri i personit fizik:
	

	Adresa:
	Adresa:

	Telefoni:
	Telefoni:

	Adresa elektronike:
	 Adresa elektronike:

	Faqja e internetit: *
	Adresa elektronike:

	Gjinia:
	Numri i vetëm tatimor i personit juridik:

	Numri i vetëm i amzës i qytetarit (NVAQ):
	Xhirollogaria e personit juridik:

	Mosha (në momentin e aplikimit):
	Banka depozituese e personit juridik:

	
	Emri dhe mbiemri i personit përgjegjës në personin juridik:

	
	Emri dhe mbiemri i bartësit të projektit:

	
	Gjinia:

	
	Mosha (në momentin e aplikimit):



	2. TË DHËNA TË PËRGJITHSHME PËR PROJEKTIN

	Titulli i plotë i projektit:

	Vendi (hapësira) e realizimit të projektit:

	1.

	2.



	3. TË DHËNA SHTESË PËR PROJEKTIN

	3.1. Buxheti i përgjithshëm i projektit
	     

	3.2. Mjetet financiare të kërkuar nga Ministria e Kulturës dhe e Turizmit
	

	3.3. Burime të tjera të financimit të projektit
	

	3.4. Lloji i projektit (të shënohet lloji i projektit nga Kreu I i Konkursit vjetor)
	

	3.5. Vendi (hapësira) dhe qyteti i realizimit të projektit
	

	3.6. Koha (periudha, data) dhe kohëzgjatja (në ditë) e projektit
	nga _________ deri më __________ / ______ ditë

	3.7. Bartësi i projektit (emri dhe mbiemri, numri i telefonit për kontakt dhe adresa elektronike)

	

	3.8. Bashkëpunëtorë të tjerë të përfshirë në projekt (emri dhe mbiemri, angazhimi, numri i telefonit për kontakt dhe adresa elektronike)

	



	4. PËRMBAJTJA E PROJEKTIT

	4.1. Cilin/cilat prioritet/e të Konkursit i përmbush projekti (të shënohet/shënohen numri/numrat rendor/ë të prioritetit/prioriteteve nga Kreu II i Konkursit vjetor)

	

	4.2. Qëllimet e projektit

	     

	4.3. Rezultatet e pritshme

	     

	4.4. Përshkrimi i projektit (të paktën 600–1000 fjalë/vetëm tekst. Nëse teksti është më i gjatë se 1000 fjalë, të bashkëngjitet si dokument shtesë)

	     



	5. BURIMET NJERËZORE

	5.1. Përshkrim i përgjithshëm i profesionalizmit, kompetencës, përkatësisht arritjeve artistike të bartësit të projektit, të pjesëmarrësve dhe bashkëpunëtorëve të tjerë, ose portofoli i personit juridik (të bashkëngjiten biografitë, përkatësisht portofoli, si dokument shtesë)

	     



	6. PLANI FINANCIAR I PROJEKTIT


	6.1. Përshkrimi i shpenzimit
	               Vlera 
(e shprehur në denarë)

	1.
	

	2.
	

	3.
	

	Shuma e përgjithshme e mjeteve të nevojshme për projektin
	

	6.1.1. Mjetet financiare të kërkuara nga Ministria e Kulturës dhe e Turizmit
	

	6.1.2. Mjetet financiare të siguruara nga burime të tjera (Nëse për projektin janë siguruar mjete financiare nga burime të tjera, detyrimisht të shënohen burimi dhe shuma e mjeteve)

	1.
	     

	2.
	

	3.
	

	Shuma e përgjithshme e mjeteve financiare të siguruara nga burime të tjera
	



	7. DEKLARATA E PARASHTRUESIT TË APLIKIMIT (të shënohet katrori i zbrazët me X)

	☐ Nën përgjegjësi të plotë morale dhe penale deklaroj se të dhënat në formularin e aplikimit dhe në dokumentet e bashkëngjitura janë të sakta dhe të vërteta.

	 Data:
	Parashtruesi i aplikimit
(emri dhe mbiemri)
 

	                                                                                                  Nënshkrimi

